
Tee-ehitusloa andmine bussipeatuste ootepaviljonide paigaldamiseks
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekus JCDecaux Eesti OÜ poolt tee-ehitusloa väljaandmise taotlus koos ehitusprojektidega. Tee-ehitusprojektide vastavust projekteerimistingimustele, seadustele ning teistele õigusaktidele on kontrollinud Linnakeskkonna osakond. 
Projektlahendus näeb ette kümne bussipeatuste ootepaviljonide paigaldamine Kangelaste prospektil, 26.Juuli tänaval, Rakvere tänaval, Hariduse tänaval, Pähklimäe tänaval, Võidu prospektil, Vaivara tänaval ja Vaksali tänaval. Bussipeatuste ootepaviljonide  paigaldamine toimub vastavalt JCDecaux Eesti OÜ ja Narva Linnavalitsuse vahel 24.09.2012. a sõlmitud lepingu alusel (lisa 1).
JCDecaux Eesti OÜ poolt määratud peatöövõtjaks on OÜ Art Depoo ning omanikujärelevalvet teostavaks isikuks on OÜ Projekteerimiskeskus. Tööde planeeritav lõpptähtaeg on 31.10.2013. a.
Esitatud dokumentide alusel teeseaduse §21 lõike 6 toodud tee-ehitusloa väljastamise keeldumise põhjused puuduvad. Seega, tee-ehitusloa andmiseks takistusi ei ole.
2.    ÕIGUSLIKUD ALUSED

2.1. Teeseaduse § 21 lõike 1 kohaselt tee-ehitusluba on vajalik avalikult kasutatava tee või avalikult kasutatava tee koosseisus oleva üksiku rajatise ehitamiseks või remontimiseks juhul, kui nendeks töödeks on vaja koostada projekt käesoleva seaduse §-s 19 sätestatud nõuete kohaselt.
2.2.  Teeseaduse § 21 lõike 2 kohaselt kohaliku tee tee-ehitusloa annab valla- või linnavalitsus.
2.3.  Narva linna ehitusmääruse § 24  lõike 4 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada tee-ehitusluba kooskõlas ehitusprojektidega Rakvere tänav L2 ja L5, Pähklimäe tn L2, 26.Juuli tänav, Hariduse tänav L3, Kangelaste prospektil, Võidu prospekt L2, Vaivara tänaval ja Vaksali tänaval kokku kümne bussiootepaviljonide paigaldamiseks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

